Ignitis grupė

Ignitis grupė – valstybės kapitalo įmonių grupė.

Istorija 
1937 m. Energetikos komiteto iniciatyva įsteigta pirmoji valstybės kapitalo energetikos įmonė – akcinė bendrovė „Elektra“. Ji įkurta turint tikslą kurti vertę Lietuvai: rūpintis elektros energetika Lietuvoje, įgyvendinti valstybės elektrifikacijos planą, kad elektros energija būtų prieinama kiekvienam gyventojui. 97,5 proc. įsteigtos įmonės akcijų priklausė valstybei, likusios – savivaldybėms ir privatiems asmenims.

1990 m., atkūrus nepriklausomybę, ir įsteigus Lietuvos Respublikos energetikos ministeriją, energetikos ūkį valdžiusi Lietuvos Vyriausioji gamybinė energetikos ir elektrifikacijos valdyba buvo pervadinta gamybiniu susivienijimu „Lietuvos energetika“, kuris po metų, 1991 m. balandį, pertvarkytas į valstybės įmonę „Lietuvos valstybinė energetikos sistema“ (LVES).

1995 m. LVES buvo pertvarkyta į akcinę bendrovę „Lietuvos energija“. Lietuvos valstybei priklausė 90,8 proc. akcijų. Kiti akcininkai (jų dauguma buvo bendrovės darbuotojai) valdė 9,2 proc. akcijų.2010 m. gruodį nuo AB „Lietuvos energija“ buvo atskirti elektros perdavimo tinklai ir įsteigta elektros perdavimo sistemos bendrovė AB LITGRID.

2011 m. vasario 11 d. UAB „Lietuvos energija“ ėmėsi naujų struktūrinių permainų. Įsteigta naujų įmonių, įsigyti pirmieji vėjo parkai, įmonių skaičius grupėje išaugo iki 21.

2020 m. „Ignitis grupė“ įgyvendino pradinį viešą akcijų platinimą. Akcijos įtrauktos į „Nasdaq Vilnius“ biržos sąrašus. Įvykdžius IPO į įmonę pritraukta 450 mln. eurų, o valstybė toliau valdo kontrolinį akcijų paketą – 74,99%.

Pavadinimų kaita 
2019 m. rugsėjo 9 d. energetikos įmonių holdingas „Lietuvos energija“ pakeitė pavadinimą bei prekės ženklą, tapo „Ignitis grupe“.. „Lietuvos energijos tiekimas“ pervadintas į „Ignitis“, „Lietuvos energijos gamyba“ – į „Ignitis gamyba“, o „Lietuvos energija renewables“ – „Ignitis renewables“

„Lietuvos energijos tiekimas“ pervadintas į „Ignitis“, „Lietuvos energijos gamybos“ pavadinimas pakeistas į „Ignitis gamyba“, o „Lietuvos energija renewables“ į „Ignitis renewables“.

Tarptautinėse rinkose veiks „Ignitis“ prekės ženklu.

Veikla 
 Elektros ir šilumos energijos gamyba, tiekimas;
 Elektros energijos importas, eksportas, prekyba ir skirstymas;
 Gamtinių dujų tiekimas, skirstymas;
 Elektros energetikos ūkio aptarnavimą ir plėtra.

Valdo ir eksploatuoja svarbiausius Lietuvos elektros energijos gamybos pajėgumus, užtikrinančius energijos tiekimo saugumą, visą šalies teritoriją apimantį elektros skirstomąjį tinklą, gamtinių dujų skirstomąjį tinklą, įgyvendina strateginę reikšmę turinčius plėtros projektus, siekia Nacionalinės energetikos strategijos tikslų.

Grupės struktūra 
Kontroliuojančioji grupės bendrovė atsakinga už skaidrų įmonių veiklos valdymą ir koordinavimą, efektyvumo didinimą, siekiant teikti konkurencingas paslaugas klientams bei socialiai atsakingai didinti ilgalaikę vertę akcininkams. Grupės įmonėse koordinuoja finansų, teisės, strategijos ir plėtros, žmogiškųjų išteklių, rizikos valdymo, audito, technologijų, komunikacijos ir kitų sričių korporatyvinį valdymą.

Valdymo atsakomybių atskyrimas bendrovėse atliktas paskiriant Stebėtojų tarybas, kurių sudėtyje yra nepriklausomų narių, ir išrenkant Valdybas.

2018 m. birželio mėn. „Lietuvos energijos“ grupę sudarė 21 bendrovė. Dvi (ESO ir AB „Ignitis gamyba“) įtrauktos į Nasdaq Vilnius akcijų biržą.

Dukterinės bendrovės 
 AB „Ignitis gamyba“ (iki 2019 m. rugpjūčio 27 d. – AB „Lietuvos energijos gamyba“) – priklauso 4 elektros energijos gamybos padaliniai: Elektrėnų kompleksas, Kruonio hidroakumuliacinė elektrinė, Kauno hidroelektrinė bei Vilniaus elektrinė-3. Bendrovė vykdo elektros energijos ir šilumos gamybos, tiekimo, elektros energijos importo bei eksporto ir prekybos elektra veiklą.
 AB „Energijos skirstymo operatorius“, vykdo elektros ir dujų tinklų priežiūrą.
 UAB „Lietuvos dujų tiekimas“, kurios pagrindinė veikla – gamtinių dujų pirkimas (importas) ir pardavimas klientams. Bendrovė aptarnauja daugiau nei 560 tūkst. klientų.
 UAB „Energetikos paslaugų ir rangos organizacija“, trumpiau – EnePRO, kuri atlieka 0,4 – 400 kV įtampos elektros įrenginių statybos, rekonstravimo, remonto ir techninės priežiūros darbus energetikos sektoriaus įmonėms ir išorinei rinkai. Ši įmonė įsteigta nuo 2016 m. sausio 1 d. sujungimo būdu reorganizavus dvi įmones „Elektros tinklo paslaugos“ ir „Kauno energetikos remontas“.
 UAB „Eurakras“, kuri valdo 8 vėjo jėgainių parką Geišių ir Rotulių II kaimuose (Jurbarko rajonas). 
 UAB „Elektroninių mokėjimų agentūra“, elektroninių pinigų įstaigos licenciją turinti bendrovė. 
 UAB „NT Valdos“, teikianti nekilnojamojo turto valdymo, investicinių projektų paslaugas.
 UAB „Transporto valdymas“, teikianti transporto priemonių valdymo paslaugas.
 UAB „VAE SPB“, kuri analizuoja galimybes vystyti naują branduolinės elektrinės projektą Lietuvoje, taip pat vysto ir koordinuoja naujų technologijų taikymo veiklą grupės įmonėse, teikia konsultacijas, plėtoja mokslinę veiklą.
 UAB „Verslo aptarnavimo centras“, kuri grupės įmonėms teikia viešųjų pirkimų, apskaitos bei darbo santykių administravimo paslaugas.
 UAB „Duomenų logistikos centras“, teikianti IT ir telekomunikacijų paslaugas elektros energetikos sektoriaus bendrovėms bei komerciniams klientams. Bendrovė taip pat valdo VŠĮ Energetikų mokymo centras.
 UAB „Technologijų ir inovacijų centras", teikianti IT ir telekomunikacijų paslaugas elektros energetikos sektoriaus bendrovėms.
 UAB „Energijos tiekimas“, kuri yra didžiausią rinkos dalį užimantis nepriklausomas elektros energijos tiekėjas. Bendrovė taip pat valdo Geton Energy SIA Latvijoje ir Geton Energy OU Estijoje.
 Kauno kogeneracinė jėgainė
 Vilniaus kogeneracinė jėgainė

Vadovai 
 2008–2009 m. Marius Grinevičius
 2009–2011 m. Šarūnas Vasiliauskas
 2011–2013 m. Rimantas Vaitkus
 2013–2017 m. Dalius Misiūnas
 Nuo 2018 m. Darius Maikštėnas

Šaltiniai 

Lietuvos energetikos bendrovės